Stadium Nasional (Kaohsiung)

Stadium Nasional (China: 國家體育場; pinyin: Guójiā Tǐyùchǎng; mega dinama 龍騰體育場), kelia dikelala enggau nama Stadium Lumba Dunya, nya stadium bemacham guna ba Pelilih Menua Zuoying, Kaohsiung, Taiwan. Tu stadium pemadu besai ba Taiwan nitihka buat. Tembu digaga kena 2009, stadium tu suah dikena ungkup laban bul sipak sereta nyadi endur pengawa besai Lumba Dunya 2009. Stadium tau muat 55,000 iku orang. Kenyau maya lumba nya tembu, stadium dikena ungkup sekeda laban tim main bul sipak Taiwan nyengkaum pengelayak Trofi Dunya FIFA. Stadium tu, dilangkar arkitek Jipun Toyo Ito, ngena sel solar 1 MW deka meri elektrik. Stadium tu betukuh separuh pusin, baka naga, nya stadium keterubah ba dunya ti ngena teknologi energi solar. Panel solar mungkur mua luar stadium ti besai ulih ngasilka tebal agi kuasa ti diguna ungkup operasyen iya empu, pia mega kuasa tambah ti ulih dianjung ngagai grid. Galeri Kereban sanding Laman web ke bukai Laman web rasmi Media bekaul enggau World Games Stadium ba Wikimedia Commons